google/wiki40b huggingface dataset:
Hayat simpan

Hayat simpan adalah jangka masa sesuatu barangan boleh disimpan tanpa mengalami kerosakan sehingga tidak layak untuk digunakan atau dimakan.  Ia terpakai bagi makanan, minuman, ubat-ubatan farmaseutikal, bahan kimia, dan lain-lain barang-barang yang mudah rosak. Di sesetengah kawasan, label nasihat baik digunakan sebelum, gunakan sebelum, atau tarikh segar diwajibkan pada bungkusan makanan yang mudah rosak.

Latar Belakang

Jangka hayat adalah masa maksimum untuk sesuatu barangan boleh disimpan, di mana kualiti tertentu dalam bahagian yang ditentukan daripada barangan kekal boleh diterima di bawah tempoh dijangka (atau dinyatakan) bagi pengagihan, penyimpanan dan paparan. 
Kebanyakan tarikh luput digunakan sebagai garis panduan berasaskan jangkaan pengendalian dan pendedahan kepada suhu biasa. Penggunaan sebelum tarikh tamat tempoh tidak menjamin keselamatan makanan atau dadah, dan sesuatu barangan tidak semestinya berbahaya atau tidak berkesan selepas tarikh tamat tempoh. 
Untuk makanan, jangka hayat adalah berbeza daripada tarikh luput: yang pertama merujuk kepada kualiti makanan, yang kedua adalah untuk keselamatan makanan.  Barangan yang telah lepas jangka hayat mungkin masih selamat, tetapi kualitinya tidak lagi dijamin. Di kebanyakan kedai makanan, pembaziran dapat dikurangkan dengan menggunakan kitaran simpanan, yang melibatkan barangan digerakkan dengan menjual barangan yang paling awal mengikut tarikh dari gudang ke kawasan jualan, dan kemudian ke rak hadapan, supaya sebahagian besar pembeli akan mengambil mereka dahulu dan dengan itu mereka mungkin akan habis dijual sebelum luput jangka hayat mereka. Ini adalah penting, karana pengguna mengemari barangan segar, dan tambahan pula sesetengah kedai boleh dikenakan denda kerana menjual produk luput tarikh; kebanyakan jika tidak kesemua pekedai akan menandakan barangan tersebut turun sebagai makanan terbuang, yang menyebabkan kerugian kewangan.
Jangka hayat bergantung kepada mekanisme penguraian barangan tertentu. Kebanyakan boleh dipengaruhi oleh beberapa faktor: pendedahan kepada cahaya, haba, kelembapan, penghantaran gas, mekanikal tekanan, dan pencemaran oleh perkara-perkara seperti mikro-organisma. Kualiti produk sering dimodelkan sekitar parameter matematik (kepekatan sebatian kimia, indeks mikrobiologi, atau kandungan kelembapan). 
Bagi sesetengah makanan, isu-isu kesihatan adalah penting bagi menentukan jangka hayat. Pencemaran bakteria sentiasa ada, dan makanan yang tidak digunakan terlalu lama sering kali tercemar oleh sejumlah besar koloni bakteria dan menjadi merbahaya untuk makan, yang membawa kepada keracunan makanan. Sungguhpun begitu, jangka hayat sahaja bukanlah penunjuk tepat berapa lama makanan boleh disimpan dengan selamat. Sebagai contoh, susu pasteur boleh kekal segar selama lima hari selepas tarikh jual-sekiranya ia disejukkan dengan betul. Sebaliknya, sekiranya susu telah mempunyai bakteria berbahaya, penggunaan guna sebelum tarikh menjadi tidak bererti.
The Star-Spangled Banner

The Star-Spangled Banner (Panji Berhias Bintang) ialah lagu kebangsaan Amerika Syarikat. Liriknya diambil daripada sebuah sajak yang bertajuk "Defence of Fort M'Henry" nukilan Francis Scott Key (1779-1843), seorang peguam dan penulis, yang memperingati pengeboman Kubu McHenry di pelabuhan Baltimore oleh Tentera Laut Diraja British semasa Perang 1812 di antara pihak kerajaan Britain dengan jajahan-jajahannya di Amerika Utara yang mengisythiarkan kemerdekaan mereka.
Baris-baris sajak tersebut dinyanyikan mengikut melodi "To Anacreon in Heaven", sebuah lagu yang ditulis sekitar tahun 1773 untuk sebuah kelab sosial di Britain iaitu The Anacreon Society.
Lagu tersebut dipilih untuk kegunaan rasmi Tentera Laut Amerika Syarikat pada tahun 1889. Ia akhirnya menjadi lagu kebangsaan Amerika Syarikat di bawah sebuah usul undang-undang yang dipersetujui Senat pada 3 Mac 1931  dan ditandatangani Presiden Herbert Hoover pada hari berikutnya.

Lirik

O say, can you see, by the dawn's early light,

What so proudly we hailed at the twilight's last gleaming?

Whose broad stripes and bright stars, through the perilous fight,

O'er the ramparts we watched, were so gallantly streaming!

And the rockets' red glare, the bombs bursting in air,

Gave proof through the night that our flag was still there:

O say, does that star-spangled banner yet wave

O'er the land of the free and the home of the brave?

Terjemahan

Katakanlah, dapatkah kamu lihat, di waktu awal fajar,

Apa yang kami sambut dengan bangganya di dinihari?

Yang panjinya berbintang terang dan berjalur lebar, tatkala di pertempuran yang sengit,

Di sebalik benteng-benteng kami melihatnya berkibaran megah!

Di mana kilauan merah roket-roket serta letupan bom-bom di udara,

Membuktikan sepanjang malam bahawa bendera kami masih ada?

Katakanlah, adakah bendera berhias bintang itu masih berkibar

Di tanah yang merdeka, yang dihuni mereka yang berani?
Itik siul

Perincian

Itik siul boleh ditemui di kawasan tropika dan sub-tropika. Seperti ia mendapat nama, spesies itik ini memiliki siualan yang berbeza.
Itik siul mempunyai kaki dan leher yang panjang, dan tinggal dalam kawanan, terbang ke sana dan ke sini pada waktu malam dalam kumpulan besar. Kedua-dua jantina mempunyai warna bulu yang sama, dan bahagian bawah sayap yang berwarna hitam.
Nocé

Nocé ialah sebuah komun di jabatan Orne di barat-laut Perancis.
Rikuzentakata, Iwate

Gempa bumi dan tsunami Tohoku 2011

Rikuzentakata dilaporkan telah "terpadam dari peta" akibat tsunami yang menyusuli gempa bumi Tōhoku. Menurut pihak polis, setiap bangunan yang lebih rendah daripada tiga tingkat dilimpahi air bah sepenuhnya, manakala bangunan yang lebih tinggi daripada itu dibanjiri separa, termasuk dewan bandar di mana air bah mencapai setinggi tingkat tiga. Pasukan Pertahanan Diri Jepun melaporkan kira-kira 300 hingga 400 mayat ditemui di bandar ini.
Sistem perintang tsunami di bandar ini direka untuk menampan ombak setinggi tiga hingga empat meter, tetapi tsunami Mac 2011 mencapai tinggi 13 meter sehingga menenggelami lokasi-lokasi yang selamat juga. Pihak berkuasa tempatan menganggarkan bahawa 20–40% penduduk bandar ini terkorban. "Rikuzen-Takata secara rasminya tidak wujud lagi." Sungguhpun bandar ini cukup bersedia untuk gempa bumi dan tsunami, apatah lagi dilengkapi tembok laut setinggi 6.5 meter, namun semua itu tidak cukup dan lebih 80% daripada 8,000 buah rumah dihanyutkan.
Segulung filem BBC bertarikh 20 Mac melaporkan bahawa pintu-pintu pelabuhan bandar ini gagal untuk tutup apabila dihampiri tsunami, lebih-lebih lagi 45 orang ahli bomba muda dihanyutkan ketika cuba menutupnya secara manual. Tambahan pula, 500 batang mayat telah dijumpai di bandar itu, tetapi 10,000 orang masih tidak dapat dijejaki daripada sejumlah 26,000 orang penduduk. Setakat 3 April 2011, 1,000 penduduk bandar itu disahkan meninggal dan 1,300 lagi masih hilang. Pada lewat Mei 2011, seorang wartawan Australia menemu ramah seorang ahli bomba sukarelawan yang berkata bahawa seramai 49 orang ahli bomba terkorban akibat tsunami di Rikuzentakata, daripada 284 orang ahli bomba yang diketahui terkorban di sepanjang kawasan pantai yang dilanda, sebilangan besarnya cuba menutup penghalang tsunami di sepanjang pesisir pantai.
Mangsa-mangsa yang terkorban termasuk 68 orang pegawai bandar, iaitu kira-kira satu pertiga kakitangan majlis perbandaran. Datuk Bandar Rikuzentakata, Futoshi Toba berada di pejabatnya di dewan bandar dan terselamat, tetapi isterinya terkorban di rumah mereka di tepi laut. Dua orang anak Toba pula berada di sekolah dan terselamat. Gelombang ini teruk memusnahkan koleksi artifak dan botani di muzium bandar dan membunuh keenam-enam kakitangannya.
Masjid Kampung Bukit Tanah

Pentadbiran

Masjid Kampung Bukit Tanah memiliki nombor pendaftaran masjid No Daftar: MY-11-BST-00063.
Iori Hida

Latar belakang

Iori merupakan kanak-kanak terpilih yang paling muda, Iori seorang yang serius, lebih matang seperti orang dewasa tidak seperti Daisuke dan bijak dalam usia yang muda. Dia seorang yang tenag, falsafah dan sopan. Paling penting, dia nilai-nilai kejujuran, keikhlasan, keadilan, dan berdegil kerana kawan-kawannya tidak suka pendapat beliau. Pada mulanya, dia dianggap tidak setaraf dengan Daisuke dan lain-lain.
Iori tinggal bersama ibunya Fumiko dan datuknya Chikara yang merupakan seorang bekas pegawai polis dan guru kendo kepada Iori. Bapa Iori Hiroki juga seorang pegawai polis dan bapanya merupakan orang pertama mengenali Digimon.
Kampung Padang Benggali

Poskod

Poskod yang digunakan di Kampung Padang Benggali, Butterworth, Pulau Pinang ialah 13100.
Bendera Nigeria

Bendera Nigeria direka pada tahun 1959 dan dikibarkan secara rasmi pada 1 Oktober 1960. Jalur hijau melambangkan hutan dan segala sumber alam yang terdapat di negara itu. Warna putih melambangkan keamanan.
Pereka bendera ini adalah Michael Taiwo Akinkunmi, seorang pelajar dari Ibadan.
Solat jenazah

Solat jenazah (Bahasa Arab: صلاة الجنازة‎, Ṣalat al-Janazaṯ) adalah solat untuk orang mati yang dijalankan Muslim sebelum pengebumian tetapi selepas dikafankan. Solat ini dilakukan secara berjemaah untuk meminta ampun dan mendoakan si mati. Hukumnya sunat, dan merupakan Fardu Kifayah.

Fadhilat

Terdapat hadith Rasulullah tentang fadhilat solat jenazah beramai-ramai iaitu;
Dari Abdullah bin Abbas RA, katanya; aku ada mendengar Rasul SAW, bersabda mana-mana orang Islam (lelaki atau perempuan) yang mati lalu disembahyangkan jenazahnya oleh 40 orang lelaki yang tidak mempersekutukan Allah dengan sesuatu yang lain nescaya Allah kabulkan doa permohonan mereka mengenainya.
Mahmud Jun

Kerjaya teater dan filem

Sebelum memasuki bidang perfileman, beliau berlakon di pentas bangsawan dengan menyertai kumpulan Grand Nooran Opera, Seri Nooran Opera, Rubis Opera, Royal Star Opera, United Opera, Oriental Opera, Grand Jubilee Opera dan M. June Opera.
Watak pertamanya di bawah bangsawan Pak Yem ialah melalui pementasan Porter 13 dan beliau telah berjaya membawa wataknya berdasarkan pengalamannya bekerja sebagai tukang angkat beg di stesen kereta api Ipoh.
Setelah melibatkan diri di dalam pentas bangsawan, beliau menyertai Cathay Keris Film Productions di Singapura dan filem pertamanya di Cathay Keris ialah Orang Lichin arahan L. Krishnan pada tahun 1958. Watak-watak zalim dan bengis yang dilakonkan oleh beliau sangat berkesan sehingga penonton-penonton filem Melayu pada ketika itu membencinya. Selain itu beliau turut diberi peluang berlakon dalam beberapa buah filem antaranya seperti filem Siti Zubaidah, Siti Payung, Selendang Merah, Jalak Lenteng, Orang Minyak dan Dang Anom.  
Lima tahun kemudian, beliau menyertai Merdeka Film Studio (Studio Merdeka) di Hulu Klang. Sewaktu beliau berada di Studio Merdeka, beliau berpeluang berlakon bersama Seniman Agung Tan Sri P.Ramlee antaranya seperti Si-Tora Harimau Jadian, Masam-Masam Manis, Do Re Mi dan Nasib Do Re Mi. Namun, watak yang dipegangnya berubah sewaktu bersama Studio Merdeka dan sekitar tahun 70-an dan 80-an. Beliau memegang watak-watak lucu, memegang watak sebagai bapa, datuk dan orang kaya di zaman moden. Antara lakonan beliau pada tahun 70-an dan 80-an ialah seperti Si Badul, Guru Badul dan Bujang Lapok Kembali Daa.... Filem terakhir lakonan beliau ialah Layar Lara pada tahun 1997 arahan Shuhaimi Baba.
Selain bergiat aktif dalam filem, beliau juga turut berlakon drama. Antara drama-drama lakonan beliau seperti Luk Tujuh bersama Eman Manan, Harimau Harimau dan Orang Kaya Paduka.
Selain filem, beliau pernah berlakon dalam iklan televisyen untuk satu jenama teh terkenal. Gelagatnya dalam iklan tersebut menarik minat ramai penonton.

Perkahwinan

Dalam kehidupan peribadinya, beliau pernah  berkahwin sebanyak 16 kali dan dengan Maharom Abdul Ghani, jodohnya kekal hingga ke akhir hayat. Sepanjang tempoh perkahwinannya, beliau dikurniakan enam anak, 16 cucu dan tiga cicit.

Kematian

Beliau menghembuskan nafas terakhir pada hari Khamis, 14 Februari 2002 pada pukul 5.50 petang ketika berusia 81 tahun dirumahnya di Kampung Laksamana, Selayang. Sebelum itu ,beliau  dirawat di Unit Rawatan Jantung, Hospital Selayang kerana menghidap penyakit asma dan masalah paru-paru. Jenazah beliau disemadikan di Tanah Perkuburan Islam Sungai Tua, Selayang.
Aku Bukan Terrorist

Pengarah

Filem ini diarahkan oleh Arjin Uppal dibawah terbitan White Merpati Entertainment. Filem ini merupakan filem ketiga arahan beliau.

Ringkasan

Mengisahkan tentang Dayana dan Ummar yang telah lama berkawan kemudian bercinta semasa mereka menuntut di universiti. Ummar berasal dari Kashmir dan dihantar oleh ibunya ke Malaysia serta tinggal bersama ibu saudaranya di sini. Ummar sudah biasa dengan keadaan di Malaysia dan boleh berbahasa Melayu. Dayana seorang anak kepada ahli perniagaan yang terkenal, ayahnya jarang dapat meluangkan masa dengannya. Ummar mendapat panggilan dari kampung menyatakan ibunya sedang sakit tenat. Oleh kerana Ummar tidak mempunyai duit yang mecukupi, Dayana telah membantu Ummar membeli tiket pulang ke kampung. Ummar tidak menyangka yang Dayana juga membeli tiket untuk ke Kashmir bersama. Ummar berasa berat hati seperti ada sesuatu perkara yang dirahsiakan untuk membawa Dayana ke Kashmir. Ketika di Kashmir, Dayana di beritahu oleh ibu Ummar tentang mengapa Ummar di hantar tinggal bersama ibu saudaranya di Malaysia. Tujuan ibunya membuat begitu kerana tidak mahu Ummar terlibat secara langsung dalam peristiwa lama ayahnya yang dianggap seorang pengganas di Kashmir. Orang kampung termasuk Ummar juga mempercayai ayanhya memang seorang pengganas yang merbahaya. Perkara itu berlaku apabila Abu Dzar, seorang ketua gengster mahu merampas kuasa dan sanggup mempergunakan bapa Ummar untuk kepentingan dirinya. Dayana telah diculik oleh kuncu Abu Dzar sewaktu ketiadaan Ummar di rumah. Ummar cuba menyelamatkan Dayana tetapi gagal. Ummar di belasah teruk ketika berada di rumah Abu Dzar. Abu Dzar telah menyuruh kuncunya mempersiapkan Dayana untuk menjalankan misinya. Mustaffar yang merupakan orang kanan Abu Dzar telah membelot untuk membantu Ummar yang diculik, sewaktu Abu Dzar membawa Dayana ke kawasan untuk meletupkan bom. Mustaffar dan Ummar berjaya menyelamatkan Dayana dengan sebuah kenderaan jeep. Mustaffar sempat meyuruh Ummar menurunkannya di sebuah jambatan. Ummar dan Dayana diarahkan beredar tinggalkan dirinya bersendirian. Mustaffar menunggu Abu Dzar dan berhadapan dengannya. Mustaffar cuba menyedarkan Abu Dzar tentang tindakannya itu menyalahi undang-undang. Kali ini, Ummar mengambil keputusan untuk menyelamatkan Mustaffar semula, tetapi Mustaffar telah meletupkan bom yang diambil pada Dayana semasa diatas jeep. Abu Dzar dan kuncu-kuncunya tidak sempat melarikan diri dalam letupan bom itu. Mereka kesemuanya terkorban termasuk Mustaffar.
Perjanjian Burney

Latar belakang

Pengaruh Siam di negeri-negeri Melayu Utara membimbangkan British kerana perkembangan ini menjejaskan pendudukannya di Pulau Pinang serta kepentingan British di Tanah Melayu. Akibatnya pada Disember 1825, Kapten Henry Burney telah dihantar oleh Robert Fullerton bagi mengadakan rundingan dan membuat perjanjian dengan Siam. Henry Burney telah diarah berbincang mengenai hubungan perdagangan dan persahabatan Siam dengan British, kepentingan British di Tanah Melayu mengenai perdagangan, masalah pembahagian Takhta Sultan Ahmad Tajuddin dan soal kemerdekaan Perak dan Selangor. Selepas berada di Siam selama 6 bulan, Henry Burney berjaya mengadakan perjanjian pada 18 Jun 1826.
Butu

Poskod

Poskod yang digunakan di Butu adalah 96583. Terdapat 11 buah desa di dalam daerah kecamatan Tilongkabila.
Blomberg, Lower Saxony

Blomberg merupakan sebuah munisipaliti terletak di daerah Wittmund, Niedersachsen, Jerman.
Ceylon, Minnesota

Ceylon ialah sebuah bandar di negeri Minnesota, Amerika Syarikat. Bandar ini terkenal sebagai tempat kelahiran naib presiden dan calon presiden, Walter Mondale. Menurut US Census Bureau, bandar ini merangkumi kawasan seluas 1.7 km², yang mana 1.7 km² berupa daratan dan 0,0 km² perairan.
Sungai Lintang, V Koto

Poskod

Poskod yang digunakan di Sungai Lintang adalah 38767. Terdapat 6 buah desa di dalam daerah kecamatan V Koto.
Daerah Atghar

Atghar merupakan sebuah daerah di Wilayah Zabul, Negara Afghanistan. Populasi penduduknya ialah 13 973 orang menurut bancian tahun 2012.Majoriti penduduknya beretnik Pashtun.
Barela

Demografik 2001

Menurut bancian India pada tahun 2001, Barela memiliki bilangan penduduk seramai 10,874. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2011

Menurut bancian India pada tahun 2001 Barela memiliki kadar pendidikan (kebolehan membaca) 70%, melebihi kadar purata kebangsaan 59.5%; dengan 59% lelaki dan 41% wanita mampu membaca. 14% dari populasi berusia di bawah 6 tahun. (2001)
John Martin Scripps

Kehidupan awal

John Martin Scripps dilahirkan di Letchworth, Hertfordshire, 9 Disember 1959 untuk Leonard dan Jean Scripps, pemandu lori East End dan barisan balap Fleet Street masing-masing. Beliau sering mengembara di zaman kanak-kanak, kadang-kadang ditemani bapanya. Leonard Scripps membunuh diri apabila anaknya berusia sembilan tahun. Selepas kematian ayahnya, Scripps mengalami masalah dengan membaca dan menulis, yang menyebabkan dia meninggalkan sekolah pada usia 15 tahun. Selepas berhenti dari sekolah, dia terus melakukan perjalanan, menaikkan wang untuk perjalanannya dengan melakukan pekerjaan yang ganjil dan menjual barangan antik.
Mannus Franken

Legasi

Di saat kematian Franken, satu belasungkawa dalam De Telegraaf menyatakan bahawa beliau merupakan perintis pembikin filem dokumentari untuk Belanda dan merupakan salah seorang profesional kreatif avant-garde. Sejarawan filem Peter Cowie menulis bahawa Franken telah direndahkan dan "perintis sejati dan tiang yang sangat nyata pencapaian dokumentari yang biasanya dikreditkan sahaja kepada Joris Ivens". Heider menganggap Pareh dan Terang Boelan sebagai dua daripada karya terbaik dari Hindia Timur Belanda pada 1930an.
Yayasan Mannus Franken, yang bermatlamat untuk memelihara legasi Franken, ditubuhkan pada 1979.
Quintana del Castillo

Quintana del Castillo merupakan sebuah kawasan perbandaran di Sepanyol di León, di komuniti autonomi Castile dan León.
Kampung Bukit Besi

Pentadbiran

Kampung Bukit Besi terletak dalam pentadbiran Mukim Besul yang merupakan satu dari mukim yang terletak dalam pentadbiran Daerah Dungun dalam negara Terengganu.
Lee Unkrich

Kehidupan dan kerjaya

Unkrich dibesarkan di Chagrin Falls, Ohio. Beliau menghabiskan zaman mudanya beraksi di The Play House Cleveland. Unkrich lulus dari Sekolah Seni Sinematik Universiti California Selatan pada tahun 1990.
Unkrich merupakan Naib Presiden Editorial dan Reka Letak di Pixar. Sebelum menyertai Pixar pada tahun 1994, Unkrich bekerja selama beberapa tahun di televisyen sebagai penyunting dan pengarah. Beliau merupakan penerima Anugerah Alumni Cemerlang Mary Pickford Universiti California 2011 yang mengiktiraf sumbangan alumni kepada seni sinematik

Kehidupan peribadi

Unkrich berkahwin dengan Laura Century dan dikurniakan tiga anak: Hannah, Alice, dan Max.
Ibunya berasal dari keluarga Yahudi dan bapanya memeluk agama Yahudi.
Babakan, Babakan Ciparay

Poskod

Poskod yang digunakan di Babakan adalah 40222. Terdapat 6 buah desa di dalam daerah kecamatan Babakan Ciparay.
Manuk Napinadar

Manuk Napinadar atau Ayam Napinadar ialah masakan khas Batak yang biasanya dihidangkan pada pesta adat tertentu.
Untuk membuat resipi ini adalah agak sedikit rumit yang perlu masa dan kesabaran. Bahan teras masakan ini ialah di sos darah ayam itu sendiri.
Ayamnya perlu dipanggang terlebih dahulu, selepas itu disiram dengan sos khas iaitu darah ayam (manuk) itu sendiri, dan dicampur dengan andaliman, bawang putih yang sudah digiling hingga halus lalu dimasak.
Sarrión

Sarrión merupakan sebuah kawasan perbandaran yang terletak di wilayah Teruel, Aragon, Sepanyol
Falcon Entertainment

Sejarah korporat

Sebelum 2004 Falcon Family of Companies dimiliki oleh syarikat induk Conwest Resources Inc.. Conwest pada gilirannya telah dimiliki oleh Charles M. Holmes Foundation, sebuah yayasan dermawan berasaskan di Portland, Oregon. Yayasan ini menyokong sejulat lebar pertubuhan, termasuk kumpulan-kumpulan yang melindungi hak lesbian, gay, bisexual, dan transjantina, pertubuhan yang memberik sokongan pada orang yang mengalami HIV/AIDS, dan yang lain yang membantu orang muda yang tidak berumah atau melawan kenser pediatrik dan autisme.
Pada 2004 pengurusan studio membeli Falcon dari Conwest melalui 3Media Corp., sebuah syarikat yang dibentuk oleh para eksekutif Falcon Terry Mahaffey dan Todd Montgomery. 3Media akan akhirnya menganggap nama Conwest. The buyout telah diaturkan supaya dapat mengasingkan bisnes dari Yayasan Charles M. Holmes, yang bersambung untuk berfungsi sebagai sebuah pertubuhan bukan beruntung.
Terry Mahaffey meninggal dunia pada Oktober 31, 2005. Todd Montgomery meningalkan Falcon pada Mei 22, 2008.
Steve Johnson adalah presiden dan CEO Falcon Family of Companies dan syarikat beroperasinya, Conwest Resources.
.mh

.mh ialah domain peringkat tinggi kod negara Internet untuk Kepulauan Marshall.
Engku Haji Mahmud bin Abu Bakar

Engku Haji Mahmud bin Abu Bakar ialah pengasas Kampung Pasir Gajah, Sumatera, Indonesia pada sekitar tahun 1920-an. Beliau adalah seorang pedagang berketurunan Jambi.
Lubniewice

Lubniewice merupakan sebuah bandar yang terletak di wilayah Lubusz, Poland.
Riwayat (kumpulan muzik)

Sejarah

Kumpulan Riwayat ditubuhkan pada 1990-an. Kumpulan Riwayat  merupakan kumpulan pemuzik yang membawa genre Black Metal.

Diskografi

Kumpulan Riwayat menghasilkan 2 album sehingga kini.
Azizi Abdullah

Pendidikan

Bersekolah di Sekolah Melayu Bukit Meryam dan Sekolah Melayu Kota Kuala Muda, Kedah sehingga darjah enam. Kemudian di Sekolah Agama Dairatul Maarif Al-Wataniah, Kepala Batas, Seberang Perai (Sekolah ini diasaskan oleh Tuan Guru Hj. Ahmad Badawi, ayahanda kepada Tun Abdullah Ahmad Badawi, (bekas Perdana Menteri Malaysia) hingga tahun 1965.

Kerjaya

Azizi adalah bekas guru Pendidikan Islam di Sekolah Kebangsaan Sungai Taka, Serdang, Kedah (1965). Selepas bersara pada 1997, beliau menjadi editor akhbar bulanan Utusan Pengguna terbitan Persatuan Pengguna Pulau Pinang (CAP) dan terus aktif berkarya menghasilkan novel serta kritikan politik berunsur satira.

Cerpen

Banyak cerpen beliau disiarkan dalam akhbar-akhbar, terutama akhbar terbitan Utusan Melayu. Beliau menghasilkan hampir 200 cerpen.
Kecenderungan menulis bermula di sekolah agama.Artikel pertama tentang baik buruk wanita bermain bola sepak tersiar dalam Warta Negara, Pulau Pinang. Cerpen ‘Sisa’ disiarkan dalam Warta Mingguan, Pulau Pinang pada 1963. Cerpen ‘Hj. Salikun Cuba Berkhalwat’ (1963) membuat beliau didakwa di mahkamah . Cerpen lain ialah Sami Mekong dan Dua Seniman (1966). Cerpen Di Pinggir Kampung Barzakh (1975) menjadi bahan pelemik selama tujuh minggu. Cerpen 'Beruk' (1970) menjadi teks sastera dalam antologi 'Jejak Langkah'.
Cerpen 'Jerat Sudah Mengena' (1972) memenangi Hadiah Sastera. Cerpen lain beliau ialah  ‘Latifah Rabbaniah’, ‘Bapa’, ‘Wau Kepala Burung’, ‘Bibit Cinta’ , ‘Kipas Angin’ ,‘Pelarian ke Dua’ , ‘Tirusilvam’ dan ’Seladang’ . Cerpen ‘WI’ terpilih menerima anugerah Sayembara VII 1988 anjuran Esso-Gapena. Cerpen ‘Mohd. Dhuha’, 'Moris Minor Kesumba Murup’, ‘Kolai si Kuda Tua’, ‘Mohd. Takeuchi’, ‘Mas Um’ turut menonjolkan bakat beliau.Beberapa cerpennya telah diterjemahkan ke dalam bahasa Inggeris (termasuk antologi), ke bahasa Cina dan Thailand. Cerpen  ’Tulang Pekasam Ikan Puyu’  telah diolah menjadi skrip drama TV.

Meninggal dunia

Beliau meninggal dunia (69 tahun) setelah dimasukkan ke Unit Rawatan Rapi (ICU) di Hospital Pulau Pinang sejak 11 Ogos 2011. Beliau dimasukkan ke hospital pada bulanMac dan menjalani pembedahan jantung April. Beliau berhadapan komplikasi serangan kuman, kencing manis dan masalah buah pinggang.
Jenazah dibawa ke rumahnya di Taman Bersatu, Kulim, Kedah dan dikebumikan Tanah Perkuburan Islam Masjid Jamiul Makmur di Kulim. Turut hadir ialah Sasterawan Negara, Datuk Shahnon Ahmad. Azizi meninggalkan isterinya Zubaidah Yusuff, 64 dan dua anak perempuan iaitu Anita, 40 dan Azimah, 21.